Lp. Transpordiamet 07.10.2024.a.

Valge tn 4

Tallinn

Harju maakond

11413

KUTSE piiride kättenäitamisele ja kindlaksmääramisele.

Viljandi vallas, Ruudikülas toimus Vahtra ja Pali katastriüksuste mõõdistus seoses katastriüksuste liitmisega.

Vastavalt katastriüksuse moodustamise korrale kutsun Transpordiametit, kui piirneva katastriüksuse (24155 Viljandi-Väluste-Mustla tee) omanikku piiride kättenäitamisele ja kindlaksmääramisele 17.10.2024.a. kell 10.30

Piiride kättenäitamise kokkusaamise asukoht: Viljandi vald, Ruudiküla, Pali katastriüksus, piiripunkti nr 32 juures.

Piiripunktidesse 28,29, 32 ja 33 on piirimärgid paigaldatud läbi piiride kindlaksmääramise.

Piir kulgeb piiripunktide 29-32 vahel mööda 24155 Viljandi-Väluste-Mustla tee maa serva 7,5m kaugusel tee teljest. Piiripunktide 28-29 ja 32-33 vahel kulgeb piir sirgjooneliselt.

Piiripunktides 28,29,32 ja 33 on vajalik piiride kindlaksmääramine, kuna piiripunktide koordinaatide järgne asukoht ei vasta 24155 Viljandi-Väluste-Mustla tee maa laiusele ja Väike-Pali ning Suure-Pali katastriüksuste piiriprotokollis kirjeldatud kaugusele tee teljest. Piiripunktid 28 ja 33 peaksid olema 9m kaugusel tee teljest, ümberarvutatud koordinaatide järgi tuleks piirimärk piiripunktis 28 8,5m ja piiripunktis 33 8,2m kaugusele tee teljest.

Piiri kirjelduse ja piirmärgi vastavusse viimiseks on nüüd piiripunktidesse 28 ja 33 paigaldatud piirimärgid 9m kaugusele tee teljest.

Piiripunktid 29 ja 32 peaksid olema 7,5m kaugusel tee teljest, ümberarvutatud koordinaatide järgi tuleks piirimärk piiripunktis 29 4,8m ja piiripunktis 33 7,1m kaugusele tee teljest. Piiri kirjelduse ja piirmärgi vastavusse viimiseks on nüüd piiripunktidesse 29 ja 32 taastatud piirimärgid 7,5m kaugusele tee teljest.

Kinnisasja omanik peab naabri põhjendatud nõudmisel aitama piiri kindlaks teha. Piiri kindlakstegemisele ja kättenäitamisele võib saata volitatud esindaja. Kui piiri kindlakstegemise või piiri ja piirimärkide kohta on märkusi, tuleb need esitada hiljemalt piiride kättenäitamisel maastikul. Esitatud märkused, taotlused ja seisukohad kantakse piiriprotokolli. Kui kinnisasja omanikud ei saavuta kokkulepet piiri asukohas, otsustab kinnisasja piiri asukoha maakatastri pidaja, võttes muuhulgas aluseks maamõõtja esitatud andmed.

Piiriprotokolli allkirjastamine Pärast piiri kindlakstegemist ja kättenäitamist koostatakse piiriprotokoll, mida saab allkirjastada paberkandjal või digitaalselt. Kirja lõpus olevatel kontaktidel saab esitada täiendavaid küsimusi. Piirimärkide alalhoiukohustus:

Kinnisasja omanik peab tagama piirimärgistuse säilimise. Piirimärke ei või iseseisvalt muuta ega ümber paigutada (asjaõigusseaduse § 128 lg 2)

Lisa: Skeemid

Maamõõtja Marge Sass (tegevuslitsents nr 634 MA-k)

telefon: 5178897

Meleski 70304

Viljandi vald

Viljandi maakond

tollipulk@gmail.com